31/07/2013 | Administración LocalMunicipal
Oroso
Consignación do prezo xusto da expropiación no vial que une os núcleos rurais de Vilalbarro e o Cruceiro coa estrada N-550 (fase II), de parte da parcela 2559 do polígono catastral 501 e ocupación dos terreos

ANUNCIO CONSIGNACIÓN do prezo xusto da expropiación no vial que une os núcleos rurais de Vilalbarro e o Cruceiro coa estrada N-550 (fase II), de parte da parcela 2559 do polígono catastral 501 e ocupación dos terreos. Por resolución da Alcaldía do 23/07/2013 adoptouse o seguinte acordo: “RESOLUCIÓN DA ALCALDÍA LOGO DE VER que o 21/03/2013 o Pleno do Concello (punto 1 da orde do día: “Aprobación, se proceder, do proxecto de expropiación para a obtención dos terreos precisos para a execución das obras do “proxecto de obras de preinstalación de alumeado público e zonas peonís no vial que une os núcleos rurais de Vilalbarro e o Cruceiro coa estrada N-550 (fase II)”), aprobou definitivamente o dito proxecto de expropiación, utilizando o procedemento de taxación conxunta previsto no artigo 143 da Lei 9/2002, do 30 de decembro, de ordenación urbanística e protección do medio rural de Galicia, por un importe total de 508,03 €. TENDO EN CONTA que o 22/07/2013 procedeuse a consignar o dito importe na DAME MUNDY HUARANCA con número de xustificante 113200361888N a favor de Anja Maria Del Prisco Tomasino e Jimy Cristian German Estal Brad, provisto de DNI número XXXXXXXXX; e que para proceder á retirada do importe consignado, o interesado terá que contar coa autorización do Concello de Oroso. TENDO EN CONTA que, consignada a dita cantidade, a Administración procederá a inmediata ocupación do ben de que se trate, no prazo máximo de quince días, sen que sexa admisible ao posuidor emprender interditos de reter e recobrar (artigo 52.6 da Lei de 16 de decembro de 1954, de expropiación forzosa, en relación co artigo 144.2 da Lei 9/2002, do 30 de decembro, de ordenación urbanística e de protección do medio rural de Galicia). TENDO EN CONTA as atribucións que me outorga a lexislación de réxime local, con esta data resolvo: PRIMEIRO.–NOTIFICARLLE a Anja Maria Del Prisco Tomasino e Jimy Cristian German Estal Brad, provisto de DNI número XXXXXXXXX, que o 22/07/2013 procedeuse a consignar o importe de 508,03 € na Caja General de Depósitos, co número de xustificante 113200361888N en concepto de pago do prezo xusto pola expropiación forzosa do “proxecto de obras de preinstalación de alumeado público e zonas peonís no vial que une os núcleos rurais de Vilalbarro e o Cruceiro coa estrada N-550 (fase II)”), coa advertencia de que para proceder a súa retirada deberá pasar previamente polas oficinas municipais. SEGUNDO.–PROCEDER á ocupación de 72,00 m 2 da leira 2559 do polígono 501, pertencente a Juan José Vieites Varela e Dorinda Baamonde Pedreira, o día 06/08/2013, 11.00 horas. TERCEIRO.–DARLLE CONTA ao Pleno do Concello esta resolución.”. RECURSOS Este acordo pon fin á vía administrativa. Contra el pode interpoñer un recurso potestativo de reposición ante o mesmo órgano que o ditou no prazo dun mes a contar dende o día seguinte ao da data da súa notificación (artigo 116.1 da Lei 30/1992, de réxime xurídico das Administracións públicas e do procedemento administrativo común). O recurso potestativo de reposición terá que resolverse e notificarse no prazo dun mes; porén, entenderase desestimado se transcorre este prazo sen que se lle notifique a resolución expresa (artigos 117.2 e 43.2 da dita Lei 30/1992). Tamén pode impugnar este acordo cun recurso contencioso-administrativo ante o órgano competente da xurisdición contenciosa-administrativa, no prazo de dous meses contados dende o día seguinte ao da súa notificación (artigos 8.1 e 46.1 da Lei 29/1998, do 13 de xullo, reguladora da xurisdición contencioso-administrativa). Contra a resolución do recurso de reposición poderá interpoñer un recurso contencioso-administrativo ante o órgano competente da xurisdición contenciosa-administrativa no prazo de dous meses, se a resolución fose expresa, ou no de seis meses se non o fose. Este prazo computarase dende o día seguinte ao do que se notifique a resolución expresa do recurso potestativo de reposición ou dende o día en que deba entenderse presuntamente desestimado (artigo 46.1 e 4 da dita Lei 29/1998). Non obstante, poderá utilizar calquera outro recurso que estime conveniente. Oroso, 23 de xullo de 2013. O alcalde Manuel Mirás Franqueira